Diari Oficial de la Generalitat Valenciana


Sumari del DOGV 5869, del 14-10-2008 (2008/11613)

RESOLUCIÓ de 10 d'octubre de 2008, del director general del Servici Valencià d'Ocupació i Formació per la qual es realitza l'ampliació en els crèdits màxims que han de finançar les accions formatives subvencionables a través de centres col·laboradors homologats (Via 1) previstos per l'Ordre de 17 de desembre de 2007 (DOCV 5668) de la Conselleria d'Economia, Hisenda i Ocupació.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5869

Data del DOGV
:   14-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11139


Data del document
:   10-10-2008

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * sindicat
    * formació professional
    * societat sense fins de lucre
    * suport econòmic
    * ajuda a l'ocupació
    * organització patronal
    * aturat
    * administració local
    * ajuda pública

RESOLUCIÓ de 10 d'octubre de 2008, del director general del Servici Valencià d'Ocupació i Formació per la qual es realitza l'ampliació en els crèdits màxims que han de finançar les accions formatives subvencionables a través de centres col·laboradors homologats (Via 1) previstos per l'Ordre de 17 de desembre de 2007 (DOCV 5668) de la Conselleria d'Economia, Hisenda i Ocupació. [2008/11530]  
El 27.12.2007 (DOCV 5668) es publica l'Ordre de 17 de desembre de 2007, de la Conselleria d'Economia, Hisenda i Ocupació per la qual es determina el Programa de Formació Professional per a l'Ocupació i es regulen i es recullen subvencions dirigides prioritàriament als treballadors desocupats durant l'exercici de 2008, i la seua disposició addicional Primera autoritza el director general del Servici Valencià d'Ocupació i Formació perquè mitjançant Resolució faça públiques les línies pressupostàries i l'import global màxim assignat a estes.  
La Resolució de 27 de febrer de 2008, del director general del Servici Valencià d'Ocupació i Formació (DOCV núm. 5714 / 29.02.2008) publica la línia pressupostària i determina els crèdits màxims que han de finançar el Programa de Formació Professional per a l'Ocupació durant l'exercici 2008 i el seu article quart ordena la publicació de les possibles ampliacions d'estos.  
Per Resolució de 3 de setembre de 2008 del conseller d'Economia, Hisenda i Ocupació i vicepresident segon del Consell s'autoritza una generació de crèdit per import de 2.250.000 euros a la línia de subvenció T0218000 Formació Professional per a l'Ocupació.  
Per tot allò, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, de Consell, modificada per Llei 12/2007, de 20 de març; i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, resolc:  
Incrementar la dotació pressupostària assignada en la Resolució de 27 de febrer de 2008, en l'article primer, per a finançar els costos corresponents a les accions formatives subvencionables acollides a la Via 1, a través dels centres col·laboradors homologats d'acord amb allò disposat en l'article 23 de l'Ordre de 17 de desembre de 2007 (DOCV 5668) de la Conselleria d'Economia, Hisenda i Ocupació, fins a una quantia màxima de 85.405.163 euros, cosa que suposa un increment d'1.000.000 euros (un milió d'euros) sobre la dotació anterior, tot a càrrec del capítol 4 de l'estat de despeses del pressupost del SERVEF per al 2008 subprograma pressupostari 352.52 «Formació Professional Ocupacional i Contínua», línia de subvenció T0218000 «Formació Professional per a l'Ocupació» la distribució provincial de la qual serà la següent:  
  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la legislació vigent.  
En cas que les entitats interessades foren administracions públiques, podran interposar recurs contenciós administratiu davant idèntic òrgan jurisdiccional, d'acord amb allò establit en els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de l'esmentada Llei, en este cas el citat termini comptarà des de l'endemà a aquell en què es reba la comunicació de l'acord exprés o que s'entenga presumptament rebutjat.  
València, 10 d'octubre de 2008.- El director general del Servici Valencià d'Ocupació i Formació: Luis Lobon Martin.